b'\n_START_ARTICLE_\nAnsek\xc3\xbcla tuletorn\n_START_PARAGRAPH_\nAnsek\xc3\xbcla tuletorn on tuletorn Saaremaal Saaremaa vallas S\xc3\xb5rve poolsaare idarannikul._NEWLINE_Moodustab L\xc3\xb5u tulepaagiga sihi, kus Ansek\xc3\xbcla tuletorn on sihi \xc3\xbclemine m\xc3\xa4rk._NEWLINE_Neljatahulise betoonist tuletorni k\xc3\xb5rgus on jalamist 22 meetrit ja merepinnast 42 meetrit. \xc3\x9clalt on tuletorn must ja alt valge.\n_START_SECTION_\nAsukoht\n_START_PARAGRAPH_\nTuletorni geograafilised koordinaadid on 58\xc2\xb0\xc2\xa05\xe2\x80\xb2\xc2\xa054\xe2\x80\xb3\xc2\xa0N, 22\xc2\xb0\xc2\xa013\xe2\x80\xb2\xc2\xa053\xe2\x80\xb3\xc2\xa0E._NEWLINE_Asub sihi alumisest L\xc3\xb5u tulepaagist 3 kilomeetri ja 128 meetri kaugusel.\n_START_SECTION_\nAjalugu\n_START_PARAGRAPH_\nTuletorn ehitati 1952. v\xc3\xb5i 1953. aastal Ansek\xc3\xbcla kiriku (h\xc3\xa4vis 1944) kohale, rannast 3 kilomeetri kaugusele._NEWLINE_2007. aastal tehti tuletornile juurdeehitus. Tuletorni tuli paigaldati 8 meetrit k\xc3\xb5rgemale, sest see ei paistnud puude tagant enam v\xc3\xa4lja._NEWLINE_1990. aastate keskpaigast t\xc3\xb6\xc3\xb6tab tuletorn p\xc3\xa4ikesepatareide toitel. Selle ajani oli majakavaht Armin Aste, kes oli ka L\xc3\xb5u tulepaagi vaht.'